पाएं अपने शहर की ताज़ा ख़बरें और फ्री ई-पेपरडाउनलोड करें
बुंदेलखंड मेडिकल कॉलेज (बीएमसी) में भर्ती कोविड पॉजिटिव युवती के साथ छेड़छाड़ का मामला सामने आया है। आरोपी दीपक बंसल बीएमसी में काम करने वाला वार्ड बॉय ही है। जिसने पीपीई किट पहनकर युवती के साथ छेड़छाड़ की। युवती के चिल्लाने पर आरोपी मौके से भाग गया। डर के मारे युवती ने दो दिन तक घटना के बारे में किसी को नहीं बताया, लेकिन शनिवार-रविवार की रात ढाई बजे गोपालगंज टीआई को फोन कर युवती ने घटना की जानकारी दी। इसके बाद गोपालगंज पुलिस मौके पर पहुंची और युवती के बयान लेकर रविवार को आरोपी के खिलाफ छेड़छाड़ का मामला दर्ज कर उसे गिरफ्तार कर जेल भेज दिया है।
गोपालगंज टीआई उपमा सिंह ने बताया कि युवती सागर अपने रिश्तेदारों के यहां आई हुई थी। यहां आकर वह कोरोना संक्रमित हो गई। तो उसे बीएमसी में एडमिट कराया गया। शुक्रवार दोहपर युवती अपने बेड पर लेटी हुई थी। तभी पीपीई किट में वार्ड बॉय आया और उसके साथ छेड़छाड़ करने लगा। वार्ड में तब अन्य लोग भी एडमिट थे। युवती के चिल्लाने पर आरोपी भाग गया। पीपीई किट पहने होने से युवती आरोपी को ठीक से देख नहीं पाई।
डर के मारे युवती ने दो दिन तक घटना के बारे में परिजनों व पुलिस को नहीं बताया।युवती ने रात दो बजे टीआई को किया फोन- शनिवार-रविवार रात करीब दो बजे युवती ने बीएमसी में किसी से गोपालगंज टीआई को नंबर लेकर उन्हें फोन लगाकर छेड़छाड़ की घटना के बारे में जानकारी दी। इसके बाद आधी रात में ही पुलिस बीएमसी पहुंची और युवती के बयान लिए। इसके बाद मामला बीएमसी डीन तक पहुंचा। तो उन्होंने वार्ड में 30 अप्रैल को ड्यूटी करने वाले वार्ड बॉय के बारे में पता लगवाया। तो आरोपी की पहचान निजी एजेंसी हाईट्स कंपनी के वार्ड बॉय दीपक बंसल के रूप में हुई। इसके बाद पुलिस ने आरोपी पर धारा 354, 354ए के तहत मामला दर्ज कर गिरफ्तार कर लिया।
कलेक्टर सिंह ने कहा अनुशासनात्मक कार्रवाई हो
छेड़छाड़ की घटना सामने आते ही रविवार को कलेक्टर दीपक सिंह ने भी बीएमसी अध्यक्ष व कमिश्नर मुकेश शुक्ला को पत्र लिखकर आरोपी पर अनुशासनात्मक कार्रवाई करने का अनुरोध किया है। पत्र में कलेक्टर ने लिखा है कि कोविड पॉजिटिव युवती के साथ छेड़छाड़ का यह बेहद गंभीर मामला है। आरोपी ने मप्र सिविल सेवा नियमों का भी उल्लंघन किया है। इसलिए उस पर अनुशासनात्मक कार्रवाई भी की जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn